ΚΑΝΟΝΙΣΜΟΣ (ΕΟΚ) αριθ. 2632/80 ΤΗΣ ΕΠΙΤΡΟΠΗΣ της 14ης Οκτωβρίου 1980 περί τεχνικών προσαρμογών στα παραρτήματα του κανονισμού (ΕΟΚ) αριθ. 2967/76 "περί καθορισμού των κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών(1), όπως τροποποιήθηκε από τον κανονισμό (ΕΟΚ) αριθ. 369/76(2),

τον κανονισμό (ΕΟΚ) αριθ. 2967/76 του Συμβουλίου της 23ης Νοεμβρίου 1976 περί καθορισμού των κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων(3), όπως τροποποιήθηκε τελευταία από τον κανονισμό (ΕΟΚ) αριθ. 641/79(4), και ιδίως το άρθρο 7 περίπτωση α),

Εκτιμώντας:

ότι πρέπει να προσαρμοσθούν ορισμένες τεχνικές διατάξεις, οι οποίες περιέχονται στα παραρτήματα του κανονισμού (ΕΟΚ) αριθ. 2967/76 και αντιστοιχούν στις εργασίες που πραγματοποιήθηκαν για την κατάρτιση των μεθόδων ανιχνεύσεως και αναλύσεως- με την επιφύλαξη ενδεχομένων τροποποιήσεων που θα ήταν δυνατό να επέλθουν μεταγενέστερα εν όψει της αποκτηθείσας πείρας κατά την εφαρμογή του παρόντος κανονισμού-

ότι η Επιτροπή Διαχειρίσεως Κρέατος Πουλερικών και Αυγών δεν διατύπωσε γνώμη επί της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2967/76 τροποποιείται ως εξής:

1. Το κείμενο του σημείου 1 του παραρτήματος I αντικαθίσταται από το ακόλουθο κείμενο:

"1. Τουλάχιστον μία φορά κάθε τετράωρο εργασίας:

Λαμβάνονται τυχαία 25 σφάγια από την αλυσίδα απεντερώσεως αμέσως μετά την πλήρη απεντέρωσή τους και προ της πρώτης των διαδοχικών πλύσεων."

2. Στο σημείο 7 του παραρτήματος II προστίθεται το ακόλουθο κείμενο:

"Στην περίπτωση αλεκτόρων, ορνίθων και ορνιθίων που φέρουν την ένδειξη "πουλερικά προψυχθέντα εν ξηρώ", η τιμή που αντιστοιχεί είναι της τάξεως του 2%."

3. Τα παραρτήματα III και IV αντικαθίστανται από τα παραρτήματα I και II του παρόντος κανονισμού.

Άρθρο 2

Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 14 Οκτωβρίου 1980.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 282 της 1.11.1975, σ. 77.

(2) ΕΕ αριθ. Ν 45 της 21.2.1976, σ. 3.

(3) ΕΕ αριθ. Ν 339 της 8.12.1976, σ. 1.

(4) ΕΕ αριθ. Ν 82 της 31.3.1979, σ. 4.

ΠΑΡΑΡΤΗΜΑ I

"ΠΑΡΑΡΤΗΜΑ III

ΠΡΟΣΔΙΟΡΙΣΜΟΣ ΤΗΣ ΟΛΙΚΗΣ ΠΕΡΙΕΚΤΙΚΟΤΗΤΟΣ ΣΕ ΝΕΡΟ ΤΩΝ ΑΛΕΚΤΟΡΩΝ, ΟΡΝΙΘΩΝ ΚΑΙ ΟΡΝΙΘΙΩΝ

1. Αντικείμενο και πεδίο εφαρμογής

Η μέθοδος αυτή χρησιμοποιείται για τον προσδιορισμό της ολικής περιεκτικότητος σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων. Περιλαμβάνει τον προσδιορισμό της περιεκτικότητος σε νερό και σε πρωτεΐνες δειγμάτων που προέρχονται από ομοιογενοποιημένα σφάγια των πουλερικών αυτών. Η κατ' αυτόν τον τρόπο προσδιοριζομένη ολική περιεκτικότητα σε νερό συγκρίνεται με την οριακή τιμή που υπολογίζεται βάσει των τύπων που αναγράφονται στο σημείο 6.4, με σκοπό να προσδιορισθεί αν η απορρόφηση νερού κατά τη διάρκεια της επεξεργασίας υπήρξε ή όχι υπερβολική. Η μέθοδος αυτή εφαρμόζεται επίσης στα πουλερικά που έχουν υποστεί επίδραση πολυφωσφορικών ή άλλων ουσιών, οι οποίες έχουν σαν αποτέλεσμα την αύξηση της κατακρατήσεως νερού. Αν ο διενεργών την ανάλυση υποπτευθεί την παρουσία οιασδήποτε ουσίας ικανής να επηρεάσει τον προσδιορισμό, εναπόκειται σ' αυτόν να λάβει όλες τις επιβαλλόμενες προφυλάξεις.

2. Ορισμός

"Σφάγιο": το σφάγιο πουλερικού με οστά και χόνδρους και τα βρώσιμα παραπροϊόντα αυτού, τα οποία ενδεχομένως προστίθενται.

"Παραπροϊόντα": καρδιά, συκώτι, στομάχι και λαιμός.

3. Αρχή

Η περιεκτικότητα σε νερό και πρωτεΐνες προσδιορίζεται σύμφωνα με τις μεθόδους που περιγράφονται στις προδιαγραφές ISO (International Organization for Standardization) ή σύμφωνα με άλλες μεθόδους αναλύσεως αναγνωρισμένες από το Συμβούλιο.

Το ανώτατο όριο της ολικής περιεκτικότητος σε νερό του σφαγίου προσδιορίζεται με βάση την περιεκτικότητα του σφαγίου σε πρωτεΐνες που είναι δυνατό να συνδέεται με τη φυσιολογική περιεκτικότητα σε νερό.

4. Συσκευές και αντιδραστήρια

4.1. Ζυγός για τη ζύγιση των σφαγίων και της συσκευασίας τους, ακριβείας τουλάχιστον 1 γραμμαρίου.

4.2. Πέλεκυς τεμαχισμού ή πριόνι κρέατος για τον τεμαχισμό του σφαγίου σε τεμάχια καταλλήλου μεγέθους για την τροφοδοσία της μηχανής κοπής κιμά.

4.3. Μηχανή κοπής κιμά και αναμείκτης μεγάλης δυναμικότητος ικανός για την ομοιογενοποίηση ολοκλήρων τεμαχίων κατεψυγμένων ή υπερκατεψυγμένων πουλερικών.

Σημείωση: Δεν συνιστάται ορισμένος τύπος μηχανής κοπής κιμά. Θα πρέπει όμως να είναι επαρκώς ισχυρή για την κοπή σε κιμά του κατεψυγμένου ή υπερκατεψυγμένου κρέατος και των οστών, ώστε να λαμβάνονται ομοιογενή δείγματα, αντίστοιχα με εκείνα που θα λαμβάνονταν με τη βοήθεια μηχανής κοπής κιμά εφοδιασμένης με δίσκο φέροντα οπές διαμέτρου 4 χιλιοστομέτρων.

4.4. Για τον προσδιορισμό της περιεκτικότητος σε νερό που πραγματοποιείται σύμφωνα με την προδιαγραφή ISO 142, η συσκευή που καθορίζεται επακριβώς από τη μέθοδο αυτή.

4.5. Για τον προσδιορισμό της περιεκτικότητος σε πρωτεΐνες σύμφωνα με την προδιαγραφή ISO 937, η συσκευή που καθορίζεται επακριβώς από τη μέθοδο αυτή.

5. Διαδικασία

5.1. Λαμβάνονται τυχαία 7 σφάγια από την ποσότητα των πουλερικών, τα οποία υπόκεινται σε έλεγχο κα φυλάσσονται σε θερμοκρασία 12 βαθμών Κελσίου κατ' ανώτατο όριο, μέχρις ότου κάθε σφάγιο υποστεί ανάλυση σύμφωνα με τη μέθοδο που περιγράφεται στα σημεία 5.2 μέχρι 5.6.

5.2. Το σφάγιο αποσύρεται από τον καταψύκτη και διενεργείται η διαδικασία της προπαρασκευής εντός της ώρας που ακολουθεί.

5.3. Το σφάγιο ζυγίζεται και αποσυσκευάζεται. Μετά τον τεμαχισμό σε μικρά τεμάχια, όλα τα υλικά συσκευασίας που περιτυλίγουν τα παραπροϊόντα του αφαιρούνται. Κατόπιν προσδιορίζεται το ολικό βάρος του σφαγίου και των παραπροϊόντων εξαιρουμένης της συσκευασίας, και στρογγυλοποιώντας το βάρος στο πλησιέστερο γραμμάριο, ώστε να ληφθεί η τιμή "P 1".

5.4. Ολόκληρο το σφάγιο χωρίς τα υλικά συσκευασίας, αλλά με τον παγό του σφαγίου, κόπτεται δύο φορές σε κιμά μέσα σε μηχανή κοπής κιμά που πληροί τις προδιαγραφές του σημείου 4.3 (και αν είναι αναγκαίο, χρησιμοποιείται στη συνέχεια αναμείκτης χρήσεως), ώστε να ληφθεί δείγμα ομοιογενές και αντιπροσωπευτικό του σφαγίου.

5.5. Λαμβάνεται δείγμα ομοιογενοποιηθέντος σφαγίου και χρησιμοποιείται αμέσως για τον προσδιορισμό της περιεκτικότητός του σε νερό, σύμφωνα με την προδιαγραφή ISO 1442, για να ληφθεί η περιεκτικότητα σε νερό "α%".

5.6. Λαμβάνεται επίσης δείγμα ομοιογενοποιηθέντος σφαγίου και χρησιμοποιείται αμέσως για τον προσδιορισμό της περιεκτικότητός σε άζωτο, σύμφωνα με την προδιαγραφή ISO 937. Η περιεκτικότητα αυτή σε άζωτο μετατρέπεται σε περιεκτικότητα σε ακατέργαστες πρωτεΐνες "β%", δια πολλαπλασιασμού της με το συντελεστή 6,25.

6. Υπολογισμός των αποτελεσμάτων

6.1. Το βάρος του νερού που περιέχεται στο σφάγιο (W) προκύπτει από τον τύπο aP1/100, και το βάρος των πρωτεϊνών (RP) από τον τύπο bP1/100, εκφράζονται δε σε γραμμάρια.

6.2. Υπολογίζεται το μέσο βάρος του νερού (WA) και των πρωτεϊνών (RPA) των 7 σφαγίων που απετέλεσαν αντικείμενο.

6.3. Η θεωρητική περιεκτικότητα σε φυσιολογικό νερό που προσδιορίζεται από τη μέθοδο αυτή, δύναται να υπολογισθεί εφαρμόζοντας τους ακόλουθους τύπους:

Ορνίθια: 3,31 x RPA + 42

Αλέκτορες και όρνιθες: 3,24 x RPA 13

6.4. α) Αν υποτεθεί ότι το τεχνικά αναπόφευκτο κατώτατο όριο του απορροφηθέντος νερού κατά τη διάρκεια της επεξεργασίας αντιστοιχεί σε 7,4%(1), τότε τα ανώτατα επιτρεπτά όρια της ολικής περιεκτικότητος σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή (συμπεριλαμβανομένου του διαστήματος εμπιστοσύνης), λαμβάνονται εφαρμόζοντας τους ακόλουθους τύπους:

Ορνίθια: WG = 3,82 x RPA + 59

Αλέκτορες και όρνιθες: WG = 3,78 x RPA + 33

β) Για τους αλέκτορες, τις όρνιθες και τα ορνίθια που φέρουν την ένδειξη "πουλερικά προψυχθέντα εν ξηρώ", τα ανώτατα επιτρεπτά όρια της περιεκτικότητος σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή, λαμβάνονται εφαρμόζοντας τους ακόλουθους τύπους (συμπεριλαμβανομένου του διαστήματος εμπιστοσύνης και υποθέτοντας ότι το τεχνικά αναπόφευκτο ελάχιστο του νερού που απορροφήθηκε κατά τη διάρκεια της επεξεργασίας αντιστοιχεί σε 2,9%(2)):

Ορνίθια: WG = 3,54 x RPA + 56

Αλέκτορες και όρνιθες: WG = 3,50 x RPA + 25

6.5. Αν η μέση περιεκτικότητα σε νερό (WA) των 7 σφαγίων, όπως προσδιορίζεται σύμφωνα με το σημείο 6.2, δεν υπερβαίνει τα όρια που προβλέπονται στο σημείο 6.4 (WG), η ποσότητα των πουλερικών που υπόκειται στον έλεγχο θεωρείται ότι ικανοποιεί τις απαιτήσεις του ελέγχου.

(1) Σχετικά με το σφάγιο συμπεριλαμβανομένου του νερού εξωγενούς προελεύσεως."

ΠΑΡΑΡΤΗΜΑ II

"ΠΑΡΑΡΤΗΜΑ IV

ΠΡΟΣΔΙΟΡΙΣΜΟΣ ΤΗΣ ΟΛΙΚΗΣ ΠΕΡΙΕΚΤΙΚΟΤΗΤΟΣ ΣΕ ΝΕΡΟ ΤΩΝ ΑΛΕΚΤΟΡΩΝ, ΟΡΝΙΘΩΝ ΚΑΙ ΟΡΝΙΘΙΩΝ

1. Αντικείμενο και πεδίο εφαρμογής

Η μέθοδος αυτή χρησιμοποιείται για τον προσδιορισμό της ολικής περιεκτικότητος σε νερό εξωγενούς προελεύσεως των σφαγίων κατεψυγμένων και υπερκατεψυγμένων αλεκτόρων, ορνίθων και ορνιθίων.

Η μέθοδος αυτή εφαρμόζεται επίσης στα πουλερικά που έχουν υποστεί επίδραση πολυφωσφορικών ή άλλων ουσιών που έχουν σαν αποτέλεσμα την αύξηση της κατακρατήσεως νερού.

2. Ορισμοί

"Σφάγιο": το σφάγιο πουλερικού με οστά και χόνδρους και τα βρώσιμα παραπροϊόντα αυτού, τα οποία εδεχομένως προστίθενται.

"Κρέας": το σφάγιο όπως ορίζεται, χωρίς οστά και χόνδρους.

"Παραπροϊόντα": συκώτι, καρδιά, στομάχι και λαιμός.

3. Αρχή

Η ολική περιεκτικότητα σε νερό, που προσδιορίζεται βάσει των απωλειών σε νερό, λόγω της αποψύξεως και της περιεκτικότητος σε νερό του αποψυχθέντος κρέατος, ανάγεται στη φυσιολογική περιεκτικότητα του κρέατος σε νερό, η οποία είναι δυνατό να συνδέεται με την ξηρά και χωρίς λίπος μάζα του κρέατος. Το ποσό, κατά το οποίο η ολική περιεκτικότητα σε νερό υπερβαίνει τη φυσιολογική περιεκτικότητα του κρέατος σε νερό, αντιπροσωπεύει την περιεκτικότητα σε νερό εξωγενούς προελεύσεως, εκφρασμένη σε ποσοστό επί τοις εκατό σε σχέση με το βάρος του μη αποψυχθέντος σφαγίου.

4. Συσκευές και αντιδραστήρια

4.1. Ζυγός για τη ζύγιση των σφαγίων και της συσκευασίας τους, ακριβείας τουλάχιστον 1 γραμμαρίου.

4.2. Μαχαίρι για τον τεμαχισμό του κατεψυγμένου κρέατος σε τεμάχια καταλλήλου μεγέθους για την τροφοδοσία της μηχανής κοπής κιμά.

4.3. Μηχανή κοπής κιμά μεγάλης δυναμικότητος με οπές διαμέτρου 3 χιλιοστομέτρων, ικανή να ομοιογενοποιήσει τεμάχια κατεψυγμένου κρέατος.

4.4. Για τον προσδιορισμό της περιεκτικότητος σε νερό που πραγματοποιείται σύμφωνα με την προδιαγραφή ISO 1442, η συσκευή που καθορίζεται επακριβώς από τη μέθοδο αυτή.

4.5. Για τον προσδιορισμό της περιεκτικότητος σε λίπος σύμφωνα με την προδιαγραφή ISO 1443, η συσκευή που καθορίζεται επακριβώς από τη μέθοδο αυτή.

5. Διαδικασία

5.1. Λαμβάνονται τυχαία 7 σφάγια από την ποσότητα των πουλερικών, τα οποία υπόκεινται σε έλεγχο, και προσδιορίζονται οι απώλειες αυτών σε νερό με τη συσκευή και σύμφωνα με τη διαδικασία που προβλέπεται στο παράρτημα II σημεία 4 και 5 αντιστοίχως.

Όταν ο έλεγχος κατά την παρούσα μέθοδο γίνεται σε δεύτερο στάδιο, δηλαδή μετά το στάδιο που περιγράφεται στο παράρτημα II, το αναγκαίο δείγμα δύναται να ληφθεί από εκείνο που χρησιμοποιήθηκε ήδη στον πρώτο έλεγχο, υπό την προϋπόθεση ότι τα 7 αυτά σφάγια έχουν συλλεγεί τυχαία, για το σκοπό αυτόν, πριν τον πρώτο έλεγχο.

5.2. Το κρέας αφαιρείται προσεκτικά από το αποψυχθέν σφάγιο και από τα παραπροϊόντα.

5.3. Στρογγυλοποιείται στο πλησιέστερο γραμμάριο αφ' ενός μεν το βάρος κρέατος, αφ' ετέρου δε το βάρος των οστών και των χόνδρων. Προκύπτει έτσι το Μ 5 (κρέας) και Μ 6 (οστά και χόνδροι). Η διαφορά (M2 M3) (M5 + M6) δίδει τις απώλειες κατά την επεξεργασία (M7).

5.4. Το κρέας καταψύχεται εντός σάκκου από πολυαιθυλαίνιο. Μετά την κατάψυξη αφαιρείται ο σάκκος πολυαιθυλαινίου και το κρέας κόπτεται σε φέτες πάχους περίπου 3 χιλιοστομέτρων που περνούν τρεις φορές από τη μηχανή κοπής κιμά. Ακολουθεί, ενδεχομένως, ανάμιξη με το χέρι, για να ληφθεί ομοιογενής μάζα.

5.5. Από την ομοιογενή αυτή μάζα, λαμβάνονται δείγματα και προσδιορίζεται η περιεκτικότητα σε νερό και λίπος σύμφωνα με τις προδιαγραφές ISO 1442 και ISO 1443. Η περιεκτικότητα των δειγμάτων σε νερό και λίπος εκφράζεται σε ποσοστό επί τοις εκατό.

5.6. Βάσει της περιεκτικότητος σε νερό (τοις%) και λίπος (τοις%), υπολογίζονται σε γραμμάρια οι απόλυτες περιεκτικότητες του κρέατος σε νερό και σε λίπος. Κατ' αυτόν τον τρόπο προκύπτουν το M8 και το M9 αντιστοίχως.

6. Υπολογισμός αποτελεσμάτων

6.1. Προσδιορίζεται σε γραμμάρια η ολική περιεκτικότητα σε νερό σύμφωνα με τον ακόλουθο τύπο:

(M0 M1 M2) + M7 + M8 = M10

6.2. Η θεωρητική περιεκτικότητα σε φυσιολογικό νερό εκφρασμένη σε γραμμάρια, που προσδιορίζεται από τη μέθοδο αυτή, δύναται να υπολογισθεί εφαρμόζοντας τους ακόλουθους τύπους:

α) για τα ορνίθια: (M5 M8 M9) x 3,42 + 11

β) για τους αλέκτορες και τις όρνιθες: (M5 M8 M9) x 3,36 34

6.3. Για να προσδιορισθεί η περιεκτικότητα σε νερό εξωγενούς προελεύσεως σύμφωνα με το σημείο 6.4, η περιεκτικότητα σε φυσιολογικό νερό, σε γραμμάρια (συμπεριλαμβανομένου του διαστήματος εμπιστοσύνης), προκύπτει εφαρμόζοντας τους ακόλουθους τύπους:

α) για τα ορνίθια: (M5 M8 M9) x 3,54 + 27 = M11

β) για τους αλέκτορες και τις όρνιθες: (M5 M8 M9) x 3,49 1 = M12

6.4. Προσδιορίζεται η περιεκτικότητα σε νερό εξωγενούς προελεύσεως σε ποσοστό επί τοις εκατο, σύμφωνα με τους ακόλουθους τύπους:

α) για τα ορνίθια: x 100

β) για τους αλέκτορες και τις όρνιθες: x 100

6.5. Αν ο μέσος όρος των περιεκτικοτήτων σε νερό εξωγενούς προελεύσεως των 7 σφαγίων που προσδιορίζονται σύμφωνα με το σημείο 6.4, δεν είναι ανώτερος του 6%, η ποσότητα των πουλερικών που υπόκειται σε έλεγχο θεωρείται ότι ικανοποιεί τις απαιτήσεις του ελέγχου αυτού.

6.6. Η περιεκτικότητα σε νερό εξωγενούς προελεύσεως που προσδιορίζεται στο σημείο 6.4, για τους αλέκτορες, τις όρνιθες και τα ορνίθια που φέρουν την ένδειξη "πουλερικά προψυχθέντα εν ξηρώ", δεν δύναται να υπερβαίνει το 2,3%."